Xitoyning Nanning shahrida China Cup 2019 xalqaro turniri yakunlandi. Finalda Urugvay milliy jamoasi Tailand milliy jamoasi bilan bellashdi va 4:0 hisobidagi yirik g‘alabani qo‘lga kiritdi. Gollar Vesino, Pereyra, Stuani va Gomes hisobiga yozildi. Avvalroq, 3-o‘rin uchun o‘tgan bahsda O‘zbekiston milliy jamoasi Xitoy milliy jamoasini 1:0 hisobida yenggan edi. Urugvay turnir yarim finalida aynan O‘zbekistonni dog‘da qoldirgandi (3:0). Urugvay milliy terma jamoasi hujumchisi Stuani 3ta gol bilan musobaqa to‘purari bo‘ldi. China Cup 2019  Final  25 mart, Nanning  Tailand – Urugvay 0:4  Gollar: Vesino (6), Pereyra (38), Stuani (58), Gomes (88)